stanford-oval/wikipedia huggingface dataset:
Benalmádena

| Benalmádena |
| --- | --- |

 lippu:  vaakuna
 Benalmádena
 Koordinaatit: 36°36′N, 4°31′W 
Valtio:  Espanja
Itsehallintoalue:  Andalusia
Maakunta:  Málaga
Piirikunta (Comarca):  Costa del Sol Occidental
Hallinto:  
 – Hallinnon tyyppi:  Kunta
 – Pormestari:  Victor Navas Pérez (PSOE)
Pinta-ala:  
 – Kokonaispinta-ala:  27,2 km²
Korkeus:  280 m
Väkiluku (1.1.2016):  67 245
 – Väestötiheys:  2 500 as./km²
 
 www.benalmadena.es 
Infobox OKVirheellinen NIMI-arvo: 
Benalmádena on noin 67 000 asukkaan kaupunki Aurinkorannikolla Espanjan Andalusian itsehallintoalueella, Málagan maakunnassa.
Kaupunki sijaitsee vuoren rinteellä, noin 200 metriä merenpinnan yläpuolella, ja jakaantuu kolmeen pääalueeseen: Benalmádena Puebloon, Benalmádena Costaan ja Arroyo de la Mieliin.
Benalmádena Pueblo on kaupungin vanhinta osaa, joka on pääalueista kauimpana merestä.
Benalmádena Costa on myöhemmin syntynyt kaupunginosa meren rannalla. Siellä on muun muassa diskoja, hotelleja ja kauppakeskuksia sekä maailmanlaajuisesti tunnettu satama, Puerto Marina. Alueella on myös matkailukohteita, kuten SeaLife-akvaario, jossa voi tutustua Välimeren vedenalaiseen elämään, ja eläinpuisto Selwo Marina, jossa on muun muassa pingviinejä ja delfiinejä. Benalmádena Costa on kaupungin huvielämän keskus.
Arroyo de la Miel sijaitsee näiden kahden alueen välissä, ja se on kaupungin asutuskeskus. Alueella on myös Tivoli World -huvipuisto. Arroyo de la Mielissä sijaitsee myös Cercanías-lähijunan asema.
Kuvia

Plaza de España, Benalmádena Pueblo
Iglesia de Santo Domingo de Guzmán
Paseo Marítimo
Playa de la Malapesquera
Kulttuurikeskus Castillo de Bil Bil
Torre Bermeja
Castillo de Colomares
Parque de la Paloma
Teleférico (köysirata)
Tívoli World
Aiheesta muualla

Kuvia tai muita tiedostoja aiheesta Benalmádena Wikimedia Commonsissa
Kaupungin virallinen sivusto
Lisätietoa Benalmadenasta ja lähialueista
Málagan kunnat
Alameda
Alcaucín
Alfarnate
Alfarnatejo
Algarrobo
Algatocín
Alhaurín de la Torre
Alhaurín el Grande
Álora
Almargen
Almogía
Almáchar
Alozaina
Alpandeire
Antequera
Árchez
Archidona
Ardales
Arenas
Arriate
Atajate
Benadalid
Benahavís
Benalauría
Benalmádena
Benamargosa
Benamocarra
Benaoján
Benarrabá
Campillos
Canillas de Aceituno
Canillas de Albaida
Carratraca
Cartajima
Casabermeja
Casarabonela
Casares
Cañete la Real
Colmenar
Comares
Cortes de la Frontera
Coín
Cuevas Bajas
Cuevas de San Marcos
Cuevas del Becerro
Cártama
Cómpeta
Cútar
El Borge
El Burgo
Estepona
Faraján
Frigiliana
Fuengirola
Fuente de Piedra
Gaucín
Genalguacil
Guaro
Humilladero
Igualeja
Istán
Iznate
Jimera de Líbar
Jubrique
Júzcar
Macharaviaya
Málaga
Manilva
Marbella
Mijas
Moclinejo
Mollina
Monda
Montecorto
Montejaque
Nerja
Ojén
Parauta
Periana
Pizarra
Pujerra
Rincón de la Victoria
Riogordo
Ronda
Salares
Sayalonga
Sedella
Serrato
Sierra de Yeguas
Teba
Tolox
Torremolinos
Torrox
Totalán
Valle de Abdalajís
Villanueva de Algaidas
Villanueva de la Concepción
Villanueva de Tapia
Villanueva del Rosario
Villanueva del Trabuco
Viñuela
Vélez-Málaga
Yunquera
Back in the Ring

| Back in the Ring Vengeance |
| --- | --- | --- |

Studioalbumin tiedot
 Julkaistu: 23.06.2006
 Tuottaja(t): Michael Voss
 Tyylilaji: heavy metal
 Kesto: 49.04
 Levy-yhtiö: MTM Music
Vengeance muut julkaisut
| Back from Flight 19 1997 | Back in the Ring 2006 | Soul Collector 2009 |
Back in the Ring on hollantilaisen heavy metal -yhtyeen Vengeancen seitsemäs studioalbumi, joka julkaistiin 23. kesäkuuta 2006.
Tällä levyllä yhtye palasi lähes kymmenen vuoden levytystauolta. Levyllä soittavat laulaja Leon Goewien kanssa basisti Barend Courbois, kitaristi Peter Bourbon ja rumpali Hans in ’t Zandt.
Vierailevina kitaristeina levyllä esiintyvät yhtyeessä aiemmin soittanut kitaristi Arjen Lucassen kappaleessa ”Captain Moonlight” sekä Acceptin kitaristi Wolf Hoffmann kappaleessa ”Mind Over Matter”. Michael Eurich soittaa rumpuja kappaleessa ”Rip It Off”. Muita vierailijoita olivat taustalauluja laulanut Mat Sinner ja Michael Voss koskentinsoittimissa.
Kappaleet

Back in the Ring (04:00)
No Mercy (04:12)
Mind Over Matter (04:02)
Captain Moonlight (04:45)
Holy Water (04:23)
Bad Attitude (04:07)
Had Enough (04:56)
Now and Then (04:20)
Cowboy Style (04:24)
Rip It Off / Evelyn (09:55)
Kokoonpano

Leon Goewie  (laulaja)
Peter Bourbon (kitara)
Barend Courbois (bassokitara)
Hans van 't Zandt (rummut)
Arvostelut

Imperiumi: 8½/10
Powerofmetal.dk:
Aiheesta muualla

Back in the Ring Discogsissa. (englanniksi)
Albumi Back in the Ring Encyclopaedia Metallum -sivustolla (englanniksi)
Berezivkan piiri

| Berezivkan piiri Березівський район |
| --- | --- |
 Piirin (7/2020- rajoin) sijainti Odessan alueen kartalla
 Lippu:  Vaakuna
 Koordinaatit: 47.2016°N, 30.9086°E 
Valtio:   Ukraina
Alue:  Odessan alue
Hallinto:  
 – hallinnollinen keskus:  Berezivka (9 527 as., 2021)
Pinta-ala  ():  5 546,1 km²
Väkiluku (2021 (arvio)):  106 490
Aikavyöhyke:  UTC+2
– kesäaika:  UTC+3
Berezivkan piiri (ukr. Березівський район, Berezivskyi raion) on maaseutuvaltainen aluehallinnollinen piiri Ukrainan Odessan alueella. Piiri rajoittuu etelässä Odessan piiriin, lännessä Rozdilnan piiriin, pohjoisessa Podilskin ja Mykolajivin alueen Pervomaiskin piiriin sekä idässä Mykolajivin alueen Voznesenskin ja Mykolajivin piirit. Piirin hallinnollinen keskus on Berezivkan pikkukaupunki (9 527 as., 2021).
Berezivkan piiri kuuluu Ukrainan aluehallinnon toiseen tasoon. Heinäkuussa 2020 Ukraina supisti Odessan alueen piirien lukumäärän seitsemään. Tällöin Berezivkan piirin pinta-alaksi tuli 5 546,1 neliökilometriä.
Ukrainan tilastokeskus arvioi Berezivkan piirin väkiluvuksi 106 490 (1.1.2021). Piiri on maaseutuvaltainen; kaupunkilaisiksi luokiteltiin vain 27,8 prosenttia (29 636 as.) väestöstä, ja he asuivat Berezivkan kaupungissa tai jossain kuudesta kaupunkityyppisessä taajamassa.
Aiheesta muualla

Kuvia tai muita tiedostoja aiheesta Berezivkan piiri Wikimedia Commonsissa
Bargellon palatsi

Bargellon palatsi.
Bargellon palatsi on Firenzen kaupungissa Italiassa sijaitseva rakennus, joka on rakennettu vuonna 1255 ja jossa on vuodesta 1865 lähtien sijainnut Bargellon kansallinen museo (ital. Museo Nazionale del Bargello), jonka kokoelmat sisältävät suuren määrän goottilaista ja renessanssin veistotaidetta. Kokoelma on Italian merkittävin.
Nimestä

Nimi Bargello johtuu myöhäislatinan sanasta bargillus, joka puolestaan tulee gooteilta sanasta barfi ja germaaneilta sanasta burg, joka merkitsee linnaa tai linnoitettua tornia. Keskiajan Italiassa nimitystä käytettiin kaupungin sotilaallisesta komentajasta, jonka tehtävänä oli kaupungin turvallisuudesta ja oikeudenkäytöstä huolehtiminen. Firenzessä yleensä tehtävään palkattiin ulkopuolinen, toisesta kaupungista kotoisin oleva henkilö, jotta olisi vältytty erilaisilta suosikkijärjestelmiltä. Näin nimitys ulottui myös rakennukseen, joka oli komentajan koti ja virasto.
Historia

Taidehistorioitsija, arkkitehti ja kuvanveistäjä Giorgio Vasarin mukaan Bargellon palatsi rakennettiin 1200-luvulla ja sen arkkitehtina toimi Lapo Tedesco, joka tunnetaan arkkitehti ja kuvanveistäjä Arnolfo di Cmabion isänä. Rakennusta laajennettiin 1400-luvulla, sillä kaupunkivaltiota hallinnut Cosimo de' Medici (Cosimo Vanhempi) (1389–1464) halusi julkisivulle maalattavaksi kapinaan nousseiden, sittemmin hirtettyjen aatelisten muotokuvan. Vuosina 1502 ja 1574 palasissa toimivat oikeusviranomaiset, ja sen jälkeen rakennus muutettiin julkiseksi vankilaksi.
Vuonna 1840 palatsin kappelista löytyi Dantea esittävä muotokuva, jonka oli maalannut Giotto. Tämä herätti uuden mielenkiinnon rakennusta ja sen entisöintiä kohtaan. Vuonna 1859 kuninkaallisella asetukselle määrättiin toscanalaisen kulttuurin museo sijoitettavaksi palatsin tiloihin. Museo sai avajaisten yhteydessä nimekseen Bargellon kansallinen museo, jolla se myös nykyisin tunnetaan.
Kokoelmat

Museon kokoelmissa on joukko erittäin merkittäviä mestariteoksia, esimerkkeinä seuraavat:
Michelangelo:
Humaltunut Bacchus (1496–1497)
Brutuksen rintakuva (1539–1540)
Donatello:
Marmorinen Daavid (1409)
Pyhä Yrjö (1416–1417), alun perin tehty Orsanmichelen kappeliin
Pronssinen Daavid (1440–1450)
Marzocco (1418–1420), alun perin tehty Piazza della Signorialle
Neitsyt Maria, Andra della Robbian arkkitehtien tekemä (1475)
Museo vastaanottaa pienesineistä koottuja kokoelmia, kuten vuonna 1888 tehty Carrandin lahjoitus. Myös erilaiset keskiaikaan ja renessanssiin liittyvät muut pienesineet, kuten emalityöt, norsunluuesineet, kameet, metallit ja niin edelleen, kiinnostavat museota.
Aiheesta muualla

Kuvia tai muita tiedostoja aiheesta Bargellon palatsi Wikimedia Commonsissa
Bargellon kansallismuseon www-sivut (Arkistoitu – Internet Archive)
Bargellon palatsi
Google Mapsin satelliittinäkymä
Donatellon Daavid-patsaan kopio, alkuperäinen Victoria and Albert Museum, Lontoo.
Back on My B.S.

| Back on My B> S. Busta Rhymes |
| --- | --- | --- |

Studioalbumin tiedot
 Äänitetty : 2008–2009
 Julkaistu: 19. toukokuuta 2009
 Tuottaja(t): Busta Rhymes, Cool & Dre, Dr. Dre, Pete Rock Focus..., The Neptunes, Ty Fyffe, Mike Shinoda, DJ Scratch, Ron Browz, Mr. Porter, Jelly Roll, Danja, Swizz Beatz, King Karnov, Needlz
 Tyylilaji: hip hop, rap
 Kesto: 53.59
 Levy-yhtiö: Flipmode, Universal Motown, Ruff Ryders
Listasijoitukset
  Billboard 200: 5.
Busta Rhymesin muut julkaisut
| The Big Bang 2006 | Back on My B.S. 2009 | Year of the Dragon 2012 |
Singlet albumilta Back on My B.S.
 ”Arab Money” Julkaistu: 11. marraskuuta 2008  ”Hustler’s Anthem” Julkaistu: 10. helmikuuta 2009  ”Respect My Conglomerate” Julkaistu: 4. huhtikuuta 2009  ”World Go Round” Julkaistu: 6. huhtikuuta 2009
Back On My B.S. on rap-artisti Busta Rhymesin kahdeksas studioalbumi. Se julkaistiin toukokuussa 2009.
Busta Rhymesin single ”We Made It” ei sisälly albumille, koska se julkaistiin eri levy-yhtiön kautta kuin albumi.
Myynti

Albumia myytiin ilmestymisviikollaan 59 000 kappaletta. Se sijoittui Billboard 200 -listan 5. sijalle.
Nimi

Albumin nimi oli aluksi Before Hell Freezes Over, sitten Back on My Bullshit, sen jälkeen Blessed, sitten B.O.M.B. (akronyymi sanoista Back On My Bullshit) ja lopulta Back on My B.S..
Kappaleet

| # | Kappale | Vierailija(t) | Tuottaja(t) | Aika |
| --- | --- | --- | --- | --- |
| 1 | ”Intro / Wheel of Fortune” |  | DJ Scratch | 3:24 |
| 2 | ”Give Em What They Askin for” |  | Ron Browz | 3:24 |
| 3 | ”Respect My Conglomerate” | Lil Wayne, Jadakiss | Focus..., Dr. Dre | 3:34 |
| 4 | ”Shoot for the Moon” |  | Danja | 3:20 |
| 5 | ”Hustler's Anthem '09” | T-Pain | Ty Fyffe | 4:29 |
| 6 | ”Kill Dem” | Pharrell, Tosh | The Neptunes | 3:58 |
| 7 | ”Arab Money” | Ron Browz | Ron Browz | 2:45 |
| 8 | ”I'm a Go and Get My...” | Mike Epps | DJ Scratch | 4:54 |
| 9 | ”We Want In” | Ron Browz, Flipmode Squad: Spliff Star, Show Money | King Karnov | 3:11 |
| 10 | ”We Miss You” | DeMarco, Jelly Roll | Needlz | 5:02 |
| 11 | ”Sugar” | Jelly Roll | Jelly Roll | 4:05 |
| 12 | ”Don't Believe Em” | Akon, T.I. | Cool & Dre | 3:49 |
| 13 | ”Decision” | Jamie Foxx, Mary J. Blige, John Legend, Common | Mr. Porter, Dr. Dre | 4:28 |
| 14 | ”World Go Round” | Estelle | Jelly Roll | 3:51 |

| 13 | ”If You Don't Know Now You Know” (iTunes bonuskappale) | Big Tigger | Focus... | 4:59 |
| 14 | ”How You Really Want It” (iTunes bonuskappale) | Jesse West | Dready Beats | 4:57 |
Kappaleet > Bonus DVD

A Day in the Life of Busta Rhymes
The Days of Our Rhymes
News Flash
Busted!
The Many Styles of Busta Rhymes
Ruffneck Soulja trailer
Musiikkivideoita
Hustler's Anthem 09
Arab Money Remix
Arab Money live at the Knitting Factory
Arvostelut

Metacritic: 60/100
Allmusic:
Entertainment Weekly: C+
Bimbo

Bimbo voi tarkoittaa seuraavia asioita:
Bimbo (Keski-Afrikka)
kaunis ja tyhjäpäinen nainen, alun perin italian sanasta bambino ('lapsi').
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Bimbo”, voi hakea sivunnimihaulla, laajalla sivunnimihaulla tai tekstihaulla.
Benny Lennartsson

| Henkilötiedot |
| --- | --- | --- |
Koko nimi: Benny Lennartsson
Syntymäaika: 14. joulukuuta 1942 (ikä 81)
Syntymäpaikka: Örebro, Ruotsi
Seurat
| Vuodet | Seura | O (M) |
|  |  Örebro SK  Fulham FC  FC Monthey |  |
Valmennusura
1969–1975 1976–1978 1979–1980 1980–1985 1985–1988 1988–1991 1993–1995 1995–1998 1998–1999 2000–2002 2003 2007 2009 2010:  FC Monthey  Örebro SK  IFK Sundsvall  Ruotsin U21-maajoukkue  Ruotsin olympiamaajoukkue  Viking FK  BK Forward  Lyngby BK  Bristol City FC  Viking FK  Viborg FF  IK Start  GAIS (apuv.)  Norsunluurannikko (apuv.)
Benny Lennartsson (s. 14. joulukuuta 1942) on ruotsalainen jalkapallovalmentaja ja pelaaja.
Ura

Lennartssonin pelaajaura on jäänyt hänen pitkän valmennusuransa varjoon. Lennartsson edusti pelaajana kotimaassaan Örebro SK:ta ja ammattilaisena Englannissa Fulhamia sekä Sveitsissä FC Montheya.
Valmennusuransa Lennartsson aloitti FC Montheyssä 1969 ja kuuden seurassa vietetyn vuoden jälkeen hän palasi kotimaahansa Örebron valmentajaksi. Alku uralle ei kuitenkaan ollut lupaava, sillä Lennartssonin alaisuudessa 18 peräkkäistä kautta Allsvenskanissa pelannut ÖSK putosi sarjasta kauden 1978 päätteeksi. Tämä ei kuitenkaan estänyt Lennartssonin urakehitystä, vaan hän siirtyi 1979 Allsvenskaniin nousseen IFK Sundsvallin päävalmentajaksi ja luotsasi seuran 1980 seitsemänneksi, mikä on seuran historian paras saavutus. Samana vuonna Lennartsson nousi Tord Gripin seuraajaksi Ruotsin U21-maajoukkueen päävalmentajaksi. Hän siirtyi 1985 Ruotsin olympiajoukkueen päävalmentajaksi ja luotsasi Ruotsin puolivälieriin Soulin olympialaisissa 1988.
Olympiavuonna Lennartsson siirtyi myös norjalaisen Viking Stavangerin päävalmentajaksi. Hänen johdollaan seura juhli Norjan cupin voittoa 1989 ja kaksi vuotta myöhemmin mestaruutta myös liigassa. Mestaruuskauden jälkeen hän jätti yllättäen tehtävänsä. Lennartsson palasi valmentajaksi 1993 pienen ruotsalaisseura BK Forwardin päävalmentajana. Tämän jälkeen hän valmensi tanskalaista Lyngbyä 1995–1998 ja englantilaista Bristol Cityä 1998–1999 ilman suurempaa menestystä.
Kaudeksi 2000 Lennartsson palasi Vikingin päävalmentajaksi ja luotsasi seuran heti cupin finaaliin ensi kertaa sitten vuoden 1989. Mestaruus cupissa irtosi seuraavana vuonna. Hän jätti Vikingin kauden 2002 jälkeen ja valmensi seuraavana vuonna tanskalaista Viborgia. Kaudella 2007 Lennartsson toimi norjalaisen IK Startin päävalmentajana.
Elokuussa 2009 kokenut Lennartsson palasi valmennustehtäviin GAIS Göteborgin apuvalmentajana. Hän toimi tehtävässä kauden loppuun. Maaliskuun lopussa 2010 hänestä tuli Norsunluurannikon maajoukkueen apuvalmentaja. Hän luotsasi Norsuja MM-kisoissa 2010 yhdessä Sven-Göran Erikssonin kanssa.
Meriitit

Norjan mestaruus: 1991
Norjan cup (2): 1989, 2001
Vuoden valmentaja Norjassa (2): 1991, 2000
Olympiapuolivälierät: 1988
Batman: Return of the Joker

| Batman: Return of the Joker |
| --- | --- |

Kehittäjä:  Sunsoft Ringler Studios
Julkaisija:  Sunsoft
Säveltäjä:  Naoki Kodaka Hara Nobuyuki Shinichi Seya
Julkaistu:  NESJP 20. joulukuuta 1991NA joulukuu 1991EU 19. marraskuuta 1992 Game BoyJP 28. maaliskuuta 1992NA 1992 Sega Mega DriveNA 1992
Lajityyppi:  toiminta
Pelimuoto:  yksinpeli
Alusta:  Nintendo Entertainment System, Game Boy, Sega Mega Drive
Jakelumuoto:  pelimoduuli
Lisää peliartikkeleitaVideopelien teemasivulla
Infobox OK  : 
Batman: Return of the Joker on Sunsoftin kehittämä Batman-aiheinen toimintapeli. Peli on julkaistu Nintendo Entertainment Systemille, Game Boylle ja Sega Mega Drivelle. Peli on jatkoa vuonna 1990 julkaistulle Batman: The Video Gamelle.
Pelaaminen (NES-versio)

Batman: Return of the Joker on tasohyppely- ja ampumapeli. Batmanin aseena on tämän ranteessa oleva heitin, jossa on useita ammustyyppejä, kuten batarangit. Pelisarjan edellisessä osassa ollut seinähyppytoiminto on poistettu.
Pelissä on seitsemän kenttää: Gotham Cityn tuomiokirkko, Jokerin varasto, luminen vuori, jalostamo, maanalainen käytävä, ammustukikohta ja Ha-Haciendan saari. Pelissä on salasanatoiminto, jolla pelaamista voi jatkaa muualta kuin alusta.
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Batman: Return of the Joker
Aiheesta muualla

Batman: Return of the Joker MobyGamesissa (englanniksi)
Batman: Return of the Joker MobyGamesissa (englanniksi)
Käännös suomeksi
Anxhela Peristeri

| Anxhela Peristeri> Henkilötiedot |
| --- | --- |
Syntynyt: 24. maaliskuuta 1986 (ikä 38) Korçë, Albania
Ammatti:  laulaja
Muusikko
Taiteilijanimi:  Anxhela
Laulukielet:  albania, englanti
Aktiivisena:  2001–
Tyylilajit:  pop
Levy-yhtiöt:  Onima
  [ Muokkaa Wikidatassa ] [ ohje ]  
Anxhela Peristeri (s. 24. maaliskuuta 1986 Korçë, Albania), tunnettu myös pelkällä nimellä Anxhela, on albanialainen laulaja. Hän voitti Festivali i Këngësin 59. tuotantokauden kappaleella "Karma", ja edusti näin Albaniaa vuoden 2021 Euroviisuissa Rotterdamissa.
Elämä ja ura

Peristeri syntyi 24. maaliskuuta 1986 Albanian Korçëssa ortodoksiuskoiseen albanialaiseen perheeseen. Joulukuussa 2001 Peristeri osallistui Festivali i Këngës -kilpailuun kappaleella "Vetëm ty të kam". Vuoden 2016 joulukuussa hän osallistui ensimmäistä kertaa vuoden 2016 Kënga Magjike -kilpailuun kappaleella "Genjeshtar", ja sijoittui kilpailussa toiseksi. Sitten joulukuussa 2017 hän voitti vuoden 2017 Kënga Magjike -kilpailun (19. tuotantokausi) kappaleella "E Çmendur". Vuoden tauon jälkeen hän osallistui jälleen vuoden 2019 Kënga Magjike -kilpailuun "Dikush i imi" sijoittuen kolmanneksi.
Lokakuussa 2020 Albanian televisioyhtiö RTSH ilmoitti Peristerin olevan yksi 26:sta kilpailijasta Festivali i Këngësin 59. tuotantokaudella. Hän kilpaili kilpailussa kappaleella nimeltä "Karma". 23. joulukuuta pidetyssä finaalissa Peristeri julistettiin voittajaksi ja hän edusti näin Albaniaa vuoden 2021 Eurovision laulukilpailussa. Hän kilpaili toisessa semifinaalissa ja pääsi finaaliin. Finaalissa hän saavutti 21. sijan, jossa hän sai 57 pistettä.
Diskografia > Albumit

Anxhela për ju (2004)
Diskografia > Singlet > Pääartistina

| Nimi | Vuosi | Listasijoitus> ALB | Albumi |
| --- | --- | --- | --- |
| "Vetëm ty të kam" | 2001 | — | Albumiton single |
| "1001 djem" | 2004 | — | Anxhela për ju |
| "Ishe mbret" | 2004 | — | Anxhela për ju |
| "Hej ti" | 2005 | — | Albumittomat singlet |
| "Sonte dridhuni" (feat. Big Man) | 2005 | — | Albumittomat singlet |
| "Femër mediatike" | 2014 | — | Albumittomat singlet |
| "Ai po ikën" | 2014 | — | Albumittomat singlet |
| "Bye Bye" (feat. Marcus Marchado) | 2015 | — | Albumittomat singlet |
| "Ska si ne" (Aurelin, Blerinam ja Erik Lloshin kanssa) | 2015 | — | Albumittomat singlet |
| "Si po jetoj" | 2015 | — | Albumittomat singlet |
| "Llokum" (feat. Gold AG and Labi) | 2016 | — | Albumittomat singlet |
| "Genjështar" | 2016 | — | Albumittomat singlet |
| "Qesh" (Aurel Thëllimin kanssa) | 2017 | — | Albumittomat singlet |
| "I joti" | 2017 | — | Albumittomat singlet |
| "E Çmëndur" | 2017 | — | Albumittomat singlet |
| "Insanely in Love" (feat. Kastriot Tusha) | 2018 | — | Albumittomat singlet |
| "Shpirti ma di" | 2018 | 73 | Albumittomat singlet |
| "Pa mua" | 2018 | 74 | Albumittomat singlet |
| "Muza ime" (Mateus Frrokun kanssa) | 2019 | — | Albumittomat singlet |
| "Maraz" | 2019 | — | Albumittomat singlet |
| "Shpirt i bukur" | 2019 | 82 | Albumittomat singlet |
| "Dikush i imi" | 2019 | — | Albumittomat singlet |
| "Ata" (Sinan Vllasaliun kanssa) | 2020 | 100 | Albumittomat singlet |
| "Dashni" | 2020 | — | Albumittomat singlet |
| "Lujta" | 2020 | — | Albumittomat singlet |
| "Karma" | 2020 | — | Albumittomat singlet |
Apeíranthos

| Apeíranthos Απείρανθος |
| --- | --- |
 Apeíranthoksen kylää.
 Apeíranthos
 Koordinaatit: 37°04′19″N, 25°31′12″E 
Valtio:  Kreikka
Hajautetun hallinnon alue:  Egea
Alue:  Etelä-Egean saaret
Alueyksikkö:  Náxos
Kunta:  Náxos ja Pienet Kykladit
Hallinto:  
 – Asutustyyppi:  kylä
 – Kallikrates-koodi:  6702030201
Korkeus:  650 m
Väkiluku (2011):  722
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Apeíranthos (kreik. Απείρανθος) tai Apérathos (Απέραθος) on Kreikan kylä, joka sijaitsee Náxoksen saarella. Se kuuluu hallinnollisesti Náxoksen ja Pienten Kykladien kuntaan, Náxoksen alueyksikköön ja Etelä-Egean saarten alueeseen. Aiemmin kylä kuului Drymalían kuntaan ja vuodesta 2011 lähtien Náxoksen ja Pienten Kykladien kunnan Drymalían kunnallisyksikköön. Kylän väkiluku on 722 (vuonna 2011).
Apeíranthos, suomeksi ”Paljon kukkia”, sijaitsee Náxoksen keskiosien vuoristossa noin 650 metrin korkeudessa. Sieltä on matkaa saaren pääkaupunkiin Náxoksen kaupunkiin eli Chóraan noin 32 kilometriä. Kylän nähtävyyksiin kuuluvat muun muassa sen lukuisat vanhat marmoriset rakennukset sekä Panagía Aperathítissan kirkko, joka on yksi saaren vanhimpia. Kylässä toimivat myös muun muassa Apeíranthoksen arkeologinen museo, kansantaiteen museo sekä geologinen museo.
Apeíranthos muodostaa myös laajemman kyläyhdyskunnan (Δημοτική Κοινότητα Απεράθου, Dimotikí Koinótita Aperáthou), johon kuuluvat varsinaisen Apérathoksen kylän lisäksi kylät Azálas, Kanáki, Kleidó, Lygarídia, Moutsoúna ja Pánermos. Koko yhdyskunnan väkiluku on 904.
Apeíranthoksen kylä.
Aiheesta muualla

Kuvia tai muita tiedostoja aiheesta Apeíranthos Wikimedia Commonsissa
Białystokin voivodikunta (1975–1998)

| Białystokin voivodikunta Województwo białostockie |
| --- | --- |
 Sijainti Puolan kartalla.
Valtio:  Puola
Perustettu:  1975
Lakkautettu:  1998
Hallinto:  
 – hallinnon tyyppi:  voivodikunta
 – hallinnollinen keskus:  Białystok
Pinta-ala:  10 055 km²
Väkiluku (1998):  701 373
Białystokin voivodikunta (puol. województwo białostockie) oli vuosina 1975–1998 yksi Puolan 49 voivodikunnasta. Sen hallintokeskus oli Białystok. Vuoden 1975 lopussa alueen väkiluku oli 618 046 ja vuoden 1998 lopussa 701 373. Vuoden 1999 hallintouudistuksessa Białystokin voivodikunnasta tuli osa nykyistä Podlasian voivodikuntaa. Sen alue kuului vuosina 1944–1975 yhdessä Łomżan ja Suwałkin voivodikuntien alueiden kanssa vanhaan Białystokin voivodikuntaan.
BiC

| Société Bic |
| --- | --- |

ISIN:  FR0000120966
Perustettu:  1945
Perustaja:  Marcel Bich   Edouard Buffard
Kotipaikka:   Clichy, Ranska
Toimiala:  Kulutustavarateollisuus
Tuotteet:  Kulutushyödykkeet
Kotisivu:  bicworld.com
Infobox OKVirheellinen NIMI-arvo: 
Société Bic on yritys, jonka Marcel Bich ja Edouard Buffard perustivat Ranskan Clichyssä vuonna 1945. Sen tuotteita myydään 160 maassa, kaikkiaan 3,2 miljoonassa vähittäismyyntipisteessä. Ensimmäinen tuote oli BIC Cristal -kuulakärkikynä. Kirjoitusvälineiden lisäksi BIC valmistaa muun muassa sytyttimiä ja partahöyliä.
BIC on listattu Euronext Parisiin ja kuuluu SBF120- ja CAC Mid 60 -indekseihin.
Nykyisin BIC:n puheenjohtajana toimii Bruno Bich ja toimitusjohtajana Mario Guevara.
BIC Cristal -kynä.
Kertakäyttöinen partahöylä.
BIC-sytytin.
Aiheesta muualla

Kuvia tai muita tiedostoja aiheesta BiC Wikimedia Commonsissa
BIC World: Kansainväliset sivut
How This Pen Changed The World Video BIC-kynän kehityksestä. 9 min.
Batman: The Animated Series (videopeli)

| Batman: The Animated Series |
| --- | --- |

Kehittäjä:  Konami
Julkaisija:  Konami
Julkaistu:  NA marraskuu 1993JP joulukuu 1993
Lajityyppi:  tasohyppely
Pelimuoto:  yksinpeli
Alusta:  Game Boy
Jakelumuoto:  Pelimoduuli
Lisää peliartikkeleitaVideopelien teemasivulla
Infobox OK : 
Batman: The Animated Series on marraskuussa 1993 julkaistu tasohyppely, joka perustuu DC Comicsin supersankariin Batmaniin ja samannimiseen televisiosarjaan Batman. Pelin julkaisi ja kehitti Konami Game Boylle.
Pelaaminen

Pelissä seikkaillaan Batmanilla viiden tason verran, joissa ovat vastassa Jokeri, Linnunpelätin, Pakkasherra, Kissanainen, Myrkkymuratti, Arvuuttaja ja Pingviini. Pelin aikana pelaaja voi pelata myös Robinilla muutamassa kentässä.